  Наталья Тетерина 9-тӥ тулыспалэ «Лыжня России» 37-тӥ огъяросси куасэн бызьылонэ Удмуртиын 6 сюрс улӥсьёс пыриськозы шуыса чаклало. Со сярысь журналистъёслы 28-тӥ толшоре Спортъя улосвыл министерстволэн кивалтӥсез Наталья Гольцова ивортӥз. Стартъёс 27 муниципал кылдытэтъёсын радъяськозы <…>, со улсын тол спортлэн нуналыз ортчоз Наталья Гольцова, Удмуртиысь физкультурая, спортъя но егитъёсын ужан политикая министрИжкарын куасэн бызьылонъёс 6 площадкаосын ортчозы. Валтӥсь старт Галина Кулакова нимо огъетын чакламын. Татын сюрс пала пыриськисьёсты возьмало. Озьы ик отын Удмуртилэн кивалтэтысьтыз ыстэм муртъёс, тодмо спортсменъёс, муниципал кылдытэтъёслэн тӧрооссы но бадӟым предприятиослэн кивалтӥсьёссы бызёзы. Лыжняез 11 час 45 минутын нимлыко усьтозы, стартъёс 12 часын кутскозы. Вань пыриськисьёслы «Лыжня России» ужрадлэсь шапказэ но гадь вылэ номер сётозы. Галина Кулакова нимо огъетын сяна, спортсменъёс «Нефтемаш» но «Снежинка» куас трассаосын, 23 номеро агростроительной колледжлэн стадионаз, «Купол» стадионын но Ярушин дендропаркын куасэн бызьыны быгатозы. Валтӥсь стартэ мынӥсьёсты дунтэк автобус нуллоз. «Гурт возёсъя академия» дугдылонниысен транспорт 8 часысен 11-озь ветлоз (30 минутлы быдэ), нош берен - 14 часысен 16 часозь. Автомобилен мынӥсьёс машиназэс спортогъетлэн парковкаяз кельтыны быгато. Куасэн бызьылонэ пыриськисьёсты пусъён 5-тӥ тулыспалэ кутскоз. Лэзёнъя ӧри 9 часысен 17 часозь Ижкарысь Базисной урамысь 17 номеро юртын ужалоз. Нош 9-тӥ тулыспалэ - куасэн бызьылонъя огъетын 8 час 30 минутысен 11 часозь. Учкисьёсты но пыриськисьёсты кузьымъёс возьмало: розыгрышъёс, интерактив площадкаос, пӧсь чай. Нискыланы мылкыд карисьёс куас пунэмен басьтыны но шуныт интыын дӥсьсэс воштыны быгатозы. Нялтас вераса, 9-тӥ тулыспалэ Кулакова нимо спортогъетын выль вакс-кабинаосты усьтозы.  Тегъёс: Спорт Ижкар Удмуртия куасэнбызьылон куас НатальяГольцова  